2009թ. ՀՀ նախագահը Պատվո շքանշանով էր պարգեւատրել Իէն Գիլանին, Թոնի Այոմիին (Black Sabbath), Ջոն Դիին (Rock Aid Armenia ծրագրի հիմնադիր), Ջեֆ Դաունսին (Asia, Yes), Բրայան Մեյին (Queen) եւ Դեւիդ Գիլմորին (Pink Floyd)` 1989թ. Rock Aid Armenia ծրագրին մասնակցության համար: 2009թ. հոկտեմբերին Իէն Գիլանը, Թոնի Այոմին, Ջոն Դին եւ Ջեֆ Դաունսը այցելել էին Գյումրիի թիվ 6 դպրոց, որն ավելի քան 20 տարի գործում էր ժամանակավոր տնակային պայմաններում, եւ խոստացել էին օգնել նոր շենքի կառուցման հարցում: